אמיר גדליה

אמיר גדליה (נולד ב-17 ביולי 1952) הוא כלכלן, איש עסקים ומפיק סרטי קולנוע ישראלי.

 ביוגרפיה 
אמיר גדליה נולד בקיבוץ מסילות אשר בעמק בית שאן. הוריו, אברהם ותמר, עלו למדינת ישראל במסגרת גרעין של השומר הצעיר מאלכסנדריה שבמצרים. בגיל 4 עברה המשפחה לקריית גת, כדי לאפשר לאביו ללמוד ראיית חשבון. גדליה למד בקריית גת עד כיתה ח'. אותה שנה עברה המשפחה לגור בקריית אונו, שם סיים את תיכון בן צבי. בתום לימודיו התגייס לחטיבת הצנחנים ושירת כקצין בצנחנים וכמד"כ בבה"ד 1. לקראת תום שירותו הצבאי פרצה מלחמת יום הכיפורים וגדליה נלחם במסגרתה בצפון סיני. לאחר המלחמה הוא גויס לכוח צנחנים במילואים שעלה לרמת הגולן. גדליה פיקד על מוצב שכבש צה"ל בעומק השטח הסורי.

במקביל לשירות המילואים החל את לימודיו באוניברסיטת תל אביב בחוג לראיית חשבון וכלכלה. גדליה עבד כסמנכ"ל כספים בחברת "גלובל תובלה בינלאומית", היה שותף בחברה ובמסגרתה ניהל כמה חברות בהם הייתה "גלובל" שותפה.

גדליה נשוי לסופרת הילדים והנוער עמי גדליה, אב לשני בנים וסבא לנכדים. הוא גר בנווה מונוסון אשר ביהוד.

 עבודתו 
ב-2004 הקים גדליה בשיתוף עם הבמאי והתסריטאי חיים בוזגלו חברת הפקות סרטים בשם "פולמון פרודקשין". השניים הפיקו יחד כ-10 סרטים והקימו בית ספר למשחק מול מצלמה. לאחר שנפרדו הפיק גדליה, בשיתוף עם מפיקים נוספים, סרטים יחד עם במאים אחרים, ביניהם דן וולמן, בני פרדמן, ריקי שלח, תומי לנג, ניסים נוטריקה וטלי אוחיון.

 הפקת סרטים 
 עונת הדובדנים (1991) – תסריט ובימוי – חיים בוזגלו. זכה בארבעה פרסי אופיר 1991.
 דיסטורשן (2004) – תסריט ובימוי – חיים בוזגלו. זוכה פרס מגן פלטינום בפסטיבל "WorldFest" ביוסטון, פרס עריכה ב פסטיבל סירקיוז ניו יורק ופרס הבמאי הטוב ביותר ופרס הוקרה מטעם צוות השופטים בפסטיבל בורדו 2005.
 ג'נאם ג'נאם (2005) – תסריט ובימוי – חיים בוזגלו. השתתף בפסטיבל הקולנוע ירושלים 2005 ובפסטיבל המבורג 2005. זכה ב-4 פרסים בפסטיבל
 דלת מול דלת (2008). תסריט ובימוי – חיים בוזגלו.
 חומר למחשבה (2008). תסריט ובימוי – עמנואל נקש וסטפן בלאיש.
  אבן השתייה (2008) סרט דוקומנטרי. תסריט ובימוי – טלי אוחיון.
 אז'י איימה. (2009). סרט דוקומנטרי. תסריט ובימוי – סמי שלום שטרית.
 כבוד (2010) – תסריט ובימוי – חיים בוזגלו. בהשתתפות זאב רווח, חיים זנאתי, לירון לבו, מורן אטיאס, שמיל בן ארי, נטלי עטיה ועמוס לביא.
 סשן (2011) – תסריט ובימוי – חיים בוזגלו. סרט דובר אנגלית בכיכובם של: בר רפאלי, שירלי ברנר, לירון לבו וסטיבן באואר.
 רסיסי אהבה (2011). תסריט ובימוי – ניסים נוטריקה. בהשתתפות ריימונד אמסלם ויחזקאל לזרוב.
 התאבדות (2014). תסריט ובימוי - בני פרדמן. בהשתתפות: מלי לוי גרשון, רותם קינן.
 אילוף הגוררת (2014). תסריט ובימוי – ריקי שלח.
 טוביאנסקי (2014). תסריט ובימוי – ריקי שלח. בהשתתפות: מיכה סלקטר, עוז זהבי, אורי פפר.
 פטר השלישי (2015). תסריט ובימוי – טומי לנג. בהשתתפות רוברט הניג.
 הולכת שבעה (2016). תסריט ובימוי – טומי לנג. בהשתתפות מיקי קם ורוברט הניג.
 החיידק הארקטי (2017). סרט דוקומנטרי. תסריט, בימוי והפקה – דודו בן צור. זכה בפרס ע"ש מוטי קירשנבאום לסרטי מסע.
 אינואיט 2024 (2024) סרט דוקומנטרי. תסריט, בימוי והפקה - דוד בן צור. זכה בפרס ראשון בבחירת הקהל בפסטיבל כנרת ע"ש מוטי קירשנבאום.
 דרך האבות (2018). סרט דוקומנטרי. תסריט ובימוי – טלי אוחיון.
 הבשורה על פי יהודה (2022). תסריט ובימוי – דן וולמן. על פי ספרו של עמוס עוז. בהשתתפות יובל ליבני, דורון תבורי, עינב מרקל.
 המפגש (2023). תסריט – ויקטור בראון, בימוי – אלון נוימן.
 בית (2023). תסריט ובימוי – בני פרדמן. מבוסס על חייו של התסריטאי. בהשתתפות רועי ניק. דרור קרן. ירדן תוסיה כהן. רמי ברוך. נבו קמחי. הסרט היה מועמד ל-9 פרסי אופיר וזכה בפרס השחקן הראשי הטוב ביותר לרועי ניק, ושחקן המשנה הטוב ביותר, לדרור קרן.

 סדרות שהיה שותף בהפקתם 
לחיות מחדש, (2009) מיני סדרה בת 6 פרקים. הרחבה של הסרט בשם הזה. סיפורה של אוניית המעפילים "יהודה הלוי", אשר הביאה לארץ עולים יהודים ממרוקו בשנת 1947. במהלך מסעה עוצרת הספינה בצרפת ולוקחת על סיפונה גם ניצולי שואה. העלילה מתמקדת במפגש בין שתי הקבוצות המהגרות השונות, החיים במחנה המעצר הבריטי בקפריסין, המאבק של היישוב היהודי בארץ ישראל נגד המנדט הבריטי, היחסים בין היהודים לערבים. הסדרה מבוססת על סיפורו של אשריאל בוזגלו, אביו של הבמאי, חיים בוזגלו. הסדרה זכתה בפרס חביב הקהל ובפרס הצילום בפסטיבל לושון ליצירה טלוויזיונית, המתקיים בצרפת.
הכבוד של מרציאנו. סדרת דרמת פשע ישראלית בבימויו של חיים בוזגלו, המבוססת על סרט הקולנוע "כבוד" שיצא לאקרנים בשנת 2009. הסדרה שודרה לראשונה באוקטובר 2011 בערוץ 10.
חשודה (2015) מיני סדרת דרמת מתח ישראלית שיצר, כתב וביים בני פרדמן. שחקנים: מלי לוי, רותם קינן, דרור קרן, יגאל נאור.

 קישורים חיצוניים 

 הערות שוליים 

קטגוריה:כלכלנים ישראלים
קטגוריה:מפיקי קולנוע ישראלים
קטגוריה:חיילי חטיבת הצנחנים
קטגוריה:יהוד-מונוסון: אישים
קטגוריה:ישראלים שנולדו ב-1952